Kaimar Karu

Kaimar Karu (sündinud 30. juunil 1980) on Eesti ettevõtja, 7. novembrist 2019 kuni 20. aprillini 2020 Eesti väliskaubandus- ja infotehnoloogiaminister.

Tal on teadusmagistrikraad filosoofias Tartu Ülikoolist.

Ta oli alates 2019. aasta septembrist Hariduse Infotehnoloogia Sihtasutuse nõukogu Rahandusministeeriumi nimetatud liige.

Karu on töötanud IT-sektoris eri ametikohtadel üle 20 aasta.

 Väliskaubandus- ja infotehnoloogiaminister 
1. novembril 2019 avalikustas EKRE Karu kandidatuuri väliskaubandus- ja infotehnoloogiaministri kohale, asendamaks ametist tagasi astunud Kert Kingot. 2. novembril nimetas president Kersti Kaljulaid ta ametisse. 7. novembril andis ta Riigikogu ees ametivande ja astus sellega ministrina ametisse.

17. aprillil 2020 teatas EKRE, kes koalitsioonilepingu kohaselt vastutas selle valdkonna poliitilise juhtimise eest, et kutsub Karu ametist tagasi. Samal päeval esitas peaminister Jüri Ratas presidendile ministri vabastamise palve. 20. aprillil nimetas president uueks väliskaubandus- ja infotehnoloogiaministriks Raul Siemi.

Ministri väljavahetamist on seostatud nii tema iduettevõtetesse soosiva suhtumisega Eestit tabanud koroonakriisis, mis ei läinud kokku EKRE üldise retoorikaga,Toomas Sildam. "Kaimar Karu: võime väljuda eriolukorrast, aga kriis jääb meiega kauaks" ERR, 20. aprill 2020 kui ka Karu soovimatuses kooskõlastada 2020. aasta algul välismaalaste seaduse muudatusi,"SAHINAD | Kaimar Karu ainuke suur tüli Mart Helmega" Eesti Ekspress, 22. aprill 2020 milles ta leidis mitmeid probleeme."EKRE minister ei kooskõlastanud Helme välismaalaste seaduse muudatusi" Postimees, 20. jaanuar 2020

Eesti ettevõtjate arvates sai Karu oma tööga hästi hakkama.Harry Tuul. "Ettevõtjad Kaimar Karu ootamatust kangutamisest: “See on väga väga halb”" digi.geenius.ee, 2. juuni 2020 Tema tegevuse iseloomustamisel on e-Eesti nõukogu liige Linnar Viik öelnud, et "see üle pika aja selline värskem sõõm Eesti digitaalvaldkonna arengusse"."IT-ettevõtjad: Kaimar Karu oli kui sõõm värsket õhku" ERR, 18. aprill 2020 

 Viited 

 Välislingid 

 Kaimar Karu, "Riigi tarkvaraprojektide õnnestumise võimalikkusest" ERR, 13. september 2019
 Kaimar Karu, Seoses tänase uudisega ... postitus Facebookis, 1. november 2019
 Astrid Kannel, "Kaimar Karu: ma ei ole EKRE kõigi väärtustega nõus" ERR, 1. november 2019
 Anna Põld, "Ministrikandidaat Kaimar Karu: reisimisega probleemi pole" Postimees, 2. november 2019
 "Karu: riigikogu erakondadest suudab EKRE kõige kiiremini oma karva vahetada" ERR, 28. jaanuar 2022

Kategooria:Eesti ministrid
Kategooria:Eesti ettevõtjad
Kategooria:Tartu Ülikooli filosoofiateaduskonna vilistlased
Kategooria:Sündinud 1980